《登高丘而望远海》
宋代·刘才邵

登高丘，望远海，银台芝阙排空烟，青童羽驾今安在。

炎凉相续如循环，堂堂白日欺红颜。谁能混迹尘埃间，当驱风驭凌三山。

问天暂借斩鲸剑，长鬐中断苍波闲。却凭海若檄北极，员峤岱舆宜见还。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。